Document ID: 32001R1105

32001R1105
L 151/1
SLUŽBENI LIST EUROPSKE UNIJE
30.05.2001.
UREDBA VIJEĆA (EZ) br. 1105/2001
od 30. svibnja 2001.
o izmjeni Uredbe (EEZ) br. 1911/91 o primjeni odredaba prava Zajednice na Kanarske otoke
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Akt o pristupanju Španjolske i Portugala, a posebno prvi podstavak članka 25. stavka 4.,
uzimajući u obzir prijedlog Komisije (1),
uzimajući u obzir mišljenje Europskog parlamenta (2),
uzimajući u obzir mišljenje Gospodarskog i socijalnog odbora (3),
budući da:
(1)
Člankom 5. stavkom 1. Uredbe (EEZ) br. 1911/91 (4) utvrđeno je prijelazno razdoblje u kojem se španjolskim tijelima daje ovlaštenje za uvođenjem poreza na proizvodnju i uvoz (APIM) za sve proizvode koji ulaze ili se proizvode na Kanarskim otocima.
(2)
Člankom 6. stavkom 1. ove Uredbe utvrđuje se prijelazno razdoblje za postupno uvođenje zajedničke carinske tarife (ZCT) na Kanarskim otocima.
(3)
Oba su prijelazna razdoblja istekla 31. prosinca 2000.
(4)
U listopadu i studenome 2000. godine španjolske su vlasti zatražile produljenje navedenih prijelaznih razdoblja i proširenje mjera uvedenih na temelju Uredbe (EEZ) br. 1911/91.
(5)
U srpnju i listopadu 2000. španjolske su vlasti prijavile novi porez koji se treba primjenjivati na Kanarske otoke i namijenjen je ublažavanju nedostataka iz članka 299. stavka 2. Ugovora.
(6)
Zahtjev je sadržavao dokumentaciju koja je ukazivala da je za očekivati da potpuno uključenje regije dovede do smanjenja industrijske i trgovinske djelatnosti, a time i zaposlenosti u dotičnim sektorima, usprkos poboljšanju gospodarskog stanja na Kanarskim otocima tijekom prijelaznog razdoblja.
(7)
Međutim, u raspoloživom kratkom razdoblju, nije bilo moguće procijeniti potpuni učinak završetka ili preoblikovanja postojećih mjera u odnosu na gospodarsko i socijalno stanje Kanarskih otoka.
(8)
Radi osiguranja određenog kontinuiteta unutar pravnih okvira koji ima utjecaja na poslovanje dotičnih gospodarskih subjekata, primjereno je produžiti navedena prijelazna razdoblja za jednu godinu.
(9)
Onog trenutka kad se donese navedena procjena, Komisija upućuje, ukoliko je potrebno, novi prijedlog uzimajući u obzir ciljeve iz članka 299. stavka 2. Ugovora,
DONIJELO JE OVU UREDBU:
Članak 1.
U Uredbi (EEZ) br. 1911/91 u članku 5. stavku 1. i 6. i članku 6. stavku 1., datum „31. prosinca 2000.” zamjenjuje se datumom „31. prosinca 2001.”.
Članak 2.
Ova Uredba stupa na snagu na dan objave u Službenom listu Europskih zajednica.
Ona se primjenjuje od 1. siječnja 2001.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 30. svibnja 2001.

Labels: 3
15
18